Priekšlikums Eiropas Parlamenta un Padomes regula, ar ko groza Eiropas Parlamenta un Padomes Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru /* COM/2010/0065 galīgā redakcija - COD 2010/0041 */





[pic] | EIROPAS KOMISIJA | Briselē, 8.3.2010 COM(2010)65 galīgā redakcija 2010/0041 (COD) Priekšlikums EIROPAS PARLAMENTA UN PADOMES REGULA, ar ko groza Eiropas Parlamenta un Padomes Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru 2010/0041 (COD) Priekšlikums EIROPAS PARLAMENTA UN PADOMES REGULA, ar ko groza Eiropas Parlamenta un Padomes Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru (Dokuments attiecas uz EEZ) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Šā Eiropas Parlamenta un Padomes regulas priekšlikuma mērķis ir grozīt Direktīvu 2009/42/EK, lai noteiktu, ka jūras transporta statistikas vajadzībām obligāti jāvāc dati preču veidu dalījumā. Datu vākšana preču veidu dalījumā ir obligāta autotransporta[1], dzelzceļa transporta[2] un iekšējo ūdensceļu transporta[3] Eiropas statistikai. Eiropas statistika par visiem transporta veidiem ir jāvāc saskaņā ar vienotiem jēdzieniem un standartiem, lai panāktu lielāko praktiski iespējamo dažādu transporta veidu salīdzināmību. Ja būs pieejama visaptveroša un vienota statistika preču dalījumā par visiem transporta veidiem, tiks nodrošināts vispārīgs pamats, kas noderēs, lai atbalstītu un uzraudzītu ar politiku veicināmo kombinēto izmantošanu, proti, iespēju optimāli kombinēt dažādus transporta veidus vienā transporta ķēdē, un kravas transporta loģistikas modernizēšanu[4]. | 120 | Vispārīgais konteksts Lai ierosinātu iespējamus tehniskus risinājumus ar nolūku iespējami vienkāršot dažādos statistikas sagatavošanas pasākumus, vienlaikus saglabājot tādu galarezultātu, kas atbilst pašreizējām un paredzamajām lietotāju vajadzībām, Eiropas mērogā ir veikta to datu un izplatīšanas politikas tehniska analīze, kuri ir savākti saskaņā ar Eiropas tiesību aktiem par statistikas pārskatiem attiecībā uz kravu un pasažieru pārvadājumiem pa jūru. Šīs analīzes laikā ņemta vērā iespēja palielināt to resursu izmantošanas efektivitāti, kas veltīti statistikas pārskatiem attiecībā uz kravu un pasažieru pārvadājumiem pa jūru, koncentrējot darbu tajās jomās, kuras lietotāji atzinuši par svarīgākām (statistika par kravām) nekā pārējās (statistika par pasažieru pārvadājumiem un kuģu satiksmi). Pamatojoties uz šo analīzi, Komisija[5] nesen pieņēma statistikas vienkāršojumus gan statistikā par pasažieru pārvadājumiem galvenajās Eiropas ostās, gan par kuģu satiksmi galvenajās Eiropas ostās. Atsevišķa tehniskās analīzes daļa bija veltīta iespējai un nosacījumiem, ar kuriem varētu noteikt datu vākšanu preču veidu dalījumā (datu kopa B1) par obligātu. Saskaņā ar Eiropas Parlamenta un Padomes Direktīvas 2009/42/EK par statistikas pārskatiem attiecībā uz kravu un pasažieru pārvadājumiem pa jūru[6] VIII pielikuma 2. daļu Padome pēc Komisijas priekšlikuma lemj par datu kopas B1 (dati par “Jūras pārvadājumiem galvenajās Eiropas ostās, norādot ostas, kravu veidu un saistību ar jūras piekrastes rajonu”) vākšanas nosacījumiem, ņemot vērā eksperimentālā pētījuma rezultātus, kas veikts triju gadu pārejas periodā, kā noteikts 10. pantā 1995. gada 8. decembra Direktīvā 95/64/EK par statistikas pārskatiem attiecībā uz kravu un pasažieru pārvadājumiem pa jūru[7], un apsverot izpildes iespējamību un izmaksas, kas jāsedz dalībvalstīm un respondentiem, apkopojot šo informāciju. Saskaņā ar Komisijas ziņojumu Padomei un Eiropas Parlamentam par pieredzi, kas gūta darbā saskaņā ar Padomes Direktīvu 95/64/EK par statistikas pārskatiem attiecībā uz kravu un pasažieru pārvadājumiem pa jūru[8], sīkākas informācijas vākšana par sapratīgām izmaksām šķita iespējama par beztaras kravām un daļējām beztaras kravām; tomēr galvenā problēma rodas ar šādu datu apkopošanu par konteineru satiksmi un ro-ro satiksmi; bija prātīgi izpētīt iespēju paplašināt Direktīvas 95/64/EK darbības jomu un iekļaut citas 10. panta 2. punkta a) apakšpunktā norādītās informācijas pozīcijas tikai tad, kad būs iegūta lielāka pieredze, vācot pašreizējos mainīgos lielumus, un pašreizējā sistēma būs labi izveidota; attiecībā uz informācijas vākšanu par precēm jāņem vērā iespējamās NST/R klasifikācijas (transporta statistikas standartizētā preču klasifikācija/pārskatīta redakcija, 1967. gads) pārskatīšanas. Pašreizējās datu vākšanas sistēmas darbība ir labi izveidota, ieskaitot to grozījumu īstenošanu, kas ieviesti ar Komisijas 2005. gada 4. marta Lēmumu 2005/366[9], un sistēmas ģeogrāfisku paplašināšanu, ņemot vērā Eiropas Savienības 2004. gada[10] un 2007. gada[11] paplašināšanas. Liela daļa to dalībvalstu, kuras sūta datus Eurostat saskaņā ar direktīvas darbības jomu, regulāri brīvprātīgi sniedz Eurostat datu kopas B1 informāciju saskaņā ar NST/R klasifikāciju. Galvenās problēmas, kas radās, apkopojot datus preču veidu dalījumā saskaņā ar NST/R klasifikāciju, kā norādīts iepriekš minētajā ziņojumā, tika atrisinātas, ieviešot NST 2007[12] (transporta statistikas standartizētā preču klasifikācija, 2007. gads) kā vienīgo pa jūru, autoceļiem, dzelzceļu un iekšējiem ūdensceļiem transportēto preču klasifikāciju, ko piemēro no 2008. pārskata gada, ietverot 2008. gada datus[13]. Dalībvalstīs, kurās jau vāc datu kopu B1, jāpārklasificē jau kompetentajās valsts statistikas iestādēs pieejamā informācija, lai datus varētu apkopot saskaņā ar NST 2007, neradot papildu slogu respondentiem un izmantojot to pašu pieeju kā autotransporta, dzelzceļa transporta un iekšējo ūdensceļu transporta statistikā; pārējām dalībvalstīm (ar ļoti nedaudziem izņēmumiem) jābūt iespējai apkopot datu kopu B1, izmantojot jau pieejamo informāciju kompetentajās valsts statistikas iestādēs. Lielākoties datu kopas B1 vākšana neradīs respondentiem papildu slogu Visbeidzot ir panākta vienošanās, ka, no 2011. gada ieviešot pienākumu nosūtīt Komisijai (Eurostat) datu kopu B1, dalībvalstīm tiktu piešķirts pienācīgs laika periods, kurā varētu izmantot brīvprātīgu datu apkopošanu vajadzīgajiem testiem un korekcijām. | 130 | Spēkā esošie noteikumi priekšlikuma jomā Spēkā esošajos tiesību aktos jau ir noteikumi (Direktīva 2009/42/EK, VIII pielikums, datu kopa B1), tomēr datus vāc brīvprātīgi. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 211 | 2006. gada sākumā tika izveidota ekspertu darba grupa jūras transporta statistikas jomā, lai veiktu spēkā esošo datu vākšanas un izplatīšanas politikas pasākumu tehnisko analīzi saskaņā ar Eiropas tiesību aktiem par statistikas pārskatiem attiecībā uz kravu un pasažieru pārvadājumiem pa jūru. Ekspertu darba grupā tika iekļauti dažādu organizāciju pārstāvji (datu sagatavotāji, lietotāji un jūras transporta eksperti), proti, šādu organizāciju pārstāvji: kompetentās valsts statistikas iestādes (valsts statistikas iestādes, valsts jūras administrācijas, transporta ministrijas); Komisijas dienesti; Eiropas Jūras drošības aģentūra; ekonomikas dalībnieki (Eiropas Jūras ostu organizācija ― ESPO, Eiropas Kopienas Kuģu īpašnieku asociācija ― ECSA). Lai sagatavotu un dotu ieguldījumu ekspertu darba grupas darbā, 2006. gadā Eurostat izplatīja īpašu anketu galvenajiem jūras transporta statistikas lietotājiem Komisijā, proti, ģenerāldirektorātam TREN, COMP, ENV, FISH (tagad MARE), JLS un TAXUD. Ekspertu darba grupas izstrādātie priekšlikumi tika apspriesti parastajā Eiropas Statistikas sistēmas procedūrā, proti, jūras transporta statistikas darba grupā un transporta statistikas koordinācijas komitejā. Šo Eiropas Parlamenta un Padomes regulas priekšlikumu intensīvi apsprieda ieinteresētās personas, un tas ietilpst vispārējā likumdošanas iniciatīvu kopumā, kas atbilst Komisijas politikas pieejai attiecībā uz tiesību aktu vienkāršošanu un labāku regulējumu[14], proti: Komisijas 2007. gada 7. novembra Regula 1304/2007, ar ko nosaka klasifikāciju NST 2007 transportētajām precēm visos attiecīgajos transporta veidos[15]; Eiropas Parlamenta un Padomes Lēmuma Nr. …/…/ES, ar ko groza Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru un ar ko vienkāršo statistiku par pasažieru transportu un kuģu satiksmi, projekts. Iepriekš spēkā esošie tiesību akti ir pārstrādāti, proti, pārstrādāts pamata tiesību akts[16] un kodificēti īstenošanas tiesību akti[17]. | Ekspertu atzinumu pieprasīšana un izmantošana | 225 | Ekspertu darba grupas jūras transporta statistikas jomā un darba grupas jūras transporta statistikas jomā dalībnieki bija eksperti, kuri pārzināja spēkā esošos tiesību aktus, jūras transporta statistikas vākšanas un apkopošanas sistēmas valstīs un jaunās tendences jūras transporta attīstībā. | 230 | Ietekmes un seku analīze 1. iespēja. (saglabā spēkā esošos tiesību aktus). Tas nozīmē, ka nebūs iespējams nodrošināt statistikas datu pilnīgu un pastāvīgu sniegšanu par jūras transportu preču veidu dalījumā. 2. iespēja. (groza spēkā esošos tiesību aktus). Tas nozīmē, ka būs iespējams nodrošināt statistikas datu pilnīgu un pastāvīgu sniegšanu par jūras transportu preču veidu dalījumā. Ja būs pieejama visaptveroša un vienota statistika preču dalījumā par visiem transporta veidiem, tiks nodrošināts vispārīgs pamats, kas noderēs, lai atbalstītu un uzraudzītu ar politiku veicināmo kombinēto izmantošanu, proti, iespēju optimāli kombinēt dažādus transporta veidus vienā transporta ķēdē, un kravas transporta loģistikas modernizēšanu. Vispārīgāk formulējot, ierosinātais grozījums kopā ar citām likumdošanas iniciatīvām statistikas rezultātus padarīs atbilstošākus pašreizējām un paredzamajām lietotāju vajadzībām. Kā atspoguļots šā paskaidrojuma raksta pirmajā daļā, vērtējumu par šā priekšlikuma ietekmi uz respondentu slogu veica ekspertu darba grupa jūras transporta statistikas jomā, darba grupa jūras transporta statistikas jomā (bija pārstāvētas visas valstu statistikas iestādes, kas atbild par šo datu vākšanu) un transporta statistikas koordinācijas komiteja; lielākoties datu kopas B1 vākšana neradīs respondentiem papildu slogu. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Šīs regulas mērķis ir nodrošināt pilnīgu un pastāvīgu tādu statistikas datu sniegšanu par jūras transportu preču veidu dalījumā, kas ir saskaņoti ar jau pieejamo statistiku par citiem attiecīgiem transporta veidiem. | 310 | Juridiskais pamats Eiropas statistikas juridiskais pamats ir Līguma par Eiropas Savienības darbību 338. pants. Eiropas Parlaments un Padome saskaņā ar parasto likumdošanas procedūru pieņem statistikas sagatavošanas pasākumus, ja tas vajadzīgs Eiropas Savienības darbību veikšanai. Minētajā pantā ir izklāstītas prasības attiecībā uz Eiropas statistikas sagatavošanu, nosakot, ka tai jāatbilst taisnīguma, ticamības, objektivitātes, zinātniskās neatkarības, rentabilitātes un statistikas konfidencialitātes prasībām. | 320 | Subsidiaritātes princips Subsidiaritātes principu piemēro, ciktāl priekšlikums nav Eiropas Savienības ekskluzīvā kompetencē. | 321 | Šā priekšlikuma mērķus, proti, kopīgas sistēmas izveide, lai sistemātiski sagatavotu Eiropas statistiku par preču pārvadājumiem pa jūru, izmantojot to pašu klasifikāciju preču veidu dalījumā, ko izmanto citā attiecīgā transporta statistikā, dalībvalstis nevar pietiekami labi sasniegt, izmantojot brīvprātīgu datu vākšanu. | 324 | Mērķus var labāk sasniegt Eiropas mērogā, pamatojoties uz Eiropas tiesību aktu, jo tikai Komisija var koordinēt vajadzīgo statistikas informācijas saskaņošanu Eiropas mērogā, bet datu vākšanu un salīdzināmas statistikas apkopošanu par jūras transportu var organizēt dalībvalstis. Tādēļ Eiropas Savienība var veikt pasākumus saskaņā ar subsidiaritātes principu, kā noteikts Līguma par Eiropas Savienību 5. pantā. | Tāpēc priekšlikums atbilst subsidiaritātes principam. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | 331 | Atbilstīgi proporcionalitātes principam šī regula aprobežojas tikai ar minimālām prasībām, lai sasniegtu tās mērķi, un nepārsniedz to, kas vajadzīgs šāda mērķa sasniegšanai. Šajā regulā nav norādīti datu vākšanas mehānismi katrā dalībvalstī; Eiropas tiesību aktos definēti tikai sniedzamie dati, lai nodrošinātu saskaņotu struktūru un laika grafiku. | Juridisko instrumentu izvēle | 341 | Ierosinātais instruments: Eiropas Parlamenta un Padomes regula. | IETEKME UZ BUDžETU | 401 | Datu vākšanai nav papildu ietekmes uz Eiropas Savienības budžetu. | PAPILDU INFORMāCIJA | 511 | Ierosinātais tiesību akts attiecas uz EEZ, un tāpēc tas jāpiemēro visā Eiropas Ekonomikas zonā. | Priekšlikums EIROPAS PARLAMENTA UN PADOMES REGULA, ar ko groza Eiropas Parlamenta un Padomes Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 338. panta 1. punktu, ņemot vērā Komisijas priekšlikumu, pēc priekšlikuma nosūtīšanas valstu parlamentiem, saskaņā ar parasto likumdošanas procedūru, tā kā: 1. Saskaņā ar Eiropas Parlamenta un Padomes Direktīvas 2009/42/EK par statistikas pārskatiem attiecībā uz kravu un pasažieru pārvadājumiem pa jūru[18] VIII pielikuma 2. daļu Padome pēc Komisijas priekšlikuma lemj par datu kopas B1 (dati par “Jūras pārvadājumiem galvenajās Eiropas ostās, norādot ostas, kravu veidu un saistību ar jūras piekrastes rajonu”) vākšanas nosacījumiem, ņemot vērā eksperimentālā pētījuma rezultātus, kas veikts triju gadu pārejas periodā, kā noteikts 10. pantā 1995. gada 8. decembra Direktīvā 95/64/EK par statistikas pārskatiem attiecībā uz kravu un pasažieru pārvadājumiem pa jūru[19]. 2. Saskaņā ar Komisijas ziņojumu Padomei un Eiropas Parlamentam par pieredzi, kas gūta darbā saskaņā ar Direktīvu 95/64/EK[20], sīkākas informācijas vākšana par sapratīgām izmaksām šķita iespējama par beztaras kravām un daļējām beztaras kravām; tomēr galvenā problēma rodas ar šādu datu apkopošanu par konteineru satiksmi un ro-ro satiksmi. Bija lietderīgi izpētīt iespēju paplašināt Direktīvas 95/64/EK jomu un iekļaut citas 10. panta 2. punkta a) apakšpunktā norādītās informācijas pozīcijas tikai tad, kad būs iegūta lielāka pieredze, vācot pašreizējos mainīgos lielumus, un pašreizējā sistēma būs labi izveidota. Attiecībā uz informācijas vākšanu par precēm jāņem vērā iespējamās NST/R klasifikācijas (transporta statistikas standartizētā preču klasifikācija/pārskatīta redakcija, 1967. gads) pārskatīšanas. 3. Pašreizējās datu vākšanas sistēmas darbība ir labi izveidota, ieskaitot to grozījumu īstenošanu, kas ieviesti ar Komisijas 2005. gada 4. marta Lēmumu 2005/366, ar ko īsteno Padomes Direktīvu 95/64/EK par statistikas pārskatiem attiecībā uz kravu un pasažieru pārvadājumiem pa jūru un groza tās pielikumus[21], un sistēmas ģeogrāfisku paplašināšanu, ņemot vērā 2004. un 2007. gada Eiropas Savienības paplašināšanas. 4. Liela daļa to dalībvalstu, kuras sūta datus Eurostat saskaņā ar Direktīvas 95/64/EK darbības jomu, regulāri brīvprātīgi sniedz Eurostat datu kopas B1 informāciju saskaņā ar NST/R klasifikāciju. 5. Ar Komisijas 2007. gada 7. novembra Regulu (EK) Nr. 1304/2007, ar ko groza Padomes Direktīvu 95/64/EK, Padomes Regulu (EK) Nr. 1172/98, Eiropas Parlamenta un Padomes Regulu (EK) Nr. 91/2003 un (EK) Nr. 1365/2006 attiecībā uz NST 2007, kuru nosaka par vienīgo atsevišķos transporta veidos pārvadāto preču klasifikāciju[22], ieviesa NST 2007 (transporta statistikas standartizētā preču klasifikācija, 2007. gads) kā vienīgo pa jūru, autoceļiem, dzelzceļu un iekšējiem ūdensceļiem transportēto preču klasifikāciju. Šo klasifikāciju piemēro no 2008. pārskata gada, ietverot 2008. gada datus. Galvenās problēmas, kas radās, apkopojot datus preču veidu dalījumā saskaņā ar NST/R klasifikāciju, kā norādīts iepriekš 2. apsvērumā minētajā ziņojumā, tika atrisinātas, ieviešot NST 2007. Tāpēc lielākoties datu kopas B1 vākšana neradīs respondentiem papildu slogu. 6. Datu vākšana preču veidu dalījumā ir obligāta autotransporta[23], dzelzceļa transporta[24] un iekšējo ūdensceļu transporta[25] Eiropas statistikā, savukārt tā ir brīvprātīga par jūras transportu. Eiropas statistika par visiem transporta veidiem ir jāvāc saskaņā ar vienotiem jēdzieniem un standartiem, lai panāktu lielāko praktiski iespējamo dažādu transporta veidu salīdzināmību. 7. 2011. gadā ieviešot pienākumu nosūtīt Komisijai ( Eurostat ) datu kopu B1, dalībvalstīm tiktu piešķirts pienācīgs laika periods, kurā varētu izmantot brīvprātīgu datu apkopošanu vajadzīgajiem testiem un korekcijām. 8. Tādēļ attiecīgi jāgroza Direktīva 2009/42/EK, IR PIEŅĒMUŠI ŠO REGULU. 1. pants Direktīvas 2009/42/EK VIII pielikuma otro daļu svītro. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šīs regulas piemērošanas pirmais pārskata gads ir 2011. gads, ietverot 2011. gada datus. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] Padomes 1998. gada 25. maija Regula (EK) Nr. 1172/98 par statistikas pārskatiem attiecībā uz autopārvadājumiem (OV L 163, 6.6.1998., 1. lpp.). [2] Eiropas Parlamenta un Padomes 2002. gada 16. decembra Regula Nr. 91/2003 par dzelzceļa transporta statistiku (OV L 14, 21.1.2003., 1. lpp.). [3] Eiropas Parlamenta un Padomes 2006. gada 6. septembra Regula (EK) Nr. 1365/2006 par statistiku attiecībā uz preču pārvadājumiem pa iekšējiem ūdensceļiem (OV L 264, 25.9.2006., 1. lpp.). [4] Komisijas paziņojums Padomei un Eiropas Parlamentam “Eiropas dinamisma saglabāšana — Ilgtspējīga attīstība mūsu kontinentā — Eiropas Komisijas 2001. gadā publicētās Transporta baltās grāmatas vidusposma pārskats” (COM (2006) 314 galīgā redakcija, 22.6.2006). [5] Eiropas Parlamenta un Padomes Lēmums Nr. …/…/ES, ar ko groza Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru (OV …). [6] OV L 141, 6.6.2009., 29. lpp. [7] OV L 320, 30.12.1995., 25. lpp. Direktīva 95/64/EK ir atcelta ar Direktīvu 2009/42/EK. [8] COM(2001) 93, 20.2.2001. [9] OV L 123, 17.5.2005., 1. lpp. [10] Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā (OV L 236, 23.9.2003., 573. lpp.). [11] Komisijas 2006. gada 23. oktobra Regula (EK) Nr. 1792/2006, ar ko pielāgo noteiktas regulas un lēmumus brīvas preču aprites, personu pārvietošanās brīvības, konkurences politikas, lauksaimniecības (tiesību akti veterinārijas un fitosanitārijas jomā), zivsaimniecības, transporta politikas, nodokļu politikas, statistikas, sociālās politikas un nodarbinātības, vides, muitas savienības un ārējo attiecību jomā saistībā ar Bulgārijas un Rumānijas pievienošanos (OV L 362, 20.12.2006., 53. lpp.). [12] Direktīvas III pielikums. [13] Komisijas 2007. gada 7. novembra Regula (EK) Nr. 1304/2007 (OV L 290, 8.11.2007., 14. lpp.). [14] COM(2006) 689; COM(2006) 693; COM(2007) 23; COM(2008) 35; COM(2009) 28. [15] OV L 290, 8.11.2007., 14. lpp. [16] Eiropas Parlamenta un Padomes 2009. gada 6. maija Direktīva 2009/42/EK (OV L 141, 6.6.2009., 29. lpp.). [17] Komisijas 2008. gada 29. oktobra Lēmums 2008/861/EK (OV L 306, 15.11.2008., 66. lpp.). [18] OV L 141, 6.6.2009., 29. lpp. [19] OV L 320, 30.12.1995., 25. lpp. Direktīva 95/64/EK ir atcelta ar Direktīvu 2009/42/EK . [20] COM(2001) 93, 20.2.2001. [21] OV L 123, 17.5.2005., 1. lpp. [22] OV L 290, 8.11.2007., 14. lpp. [23] Padomes 1998. gada 25. maija Regula (EK) Nr. 1172/98 par statistikas pārskatiem attiecībā uz autopārvadājumiem (OV L 163, 6.6.1998., 1. lpp.). [24] Eiropas Parlamenta un Padomes 2002. gada 16. decembra Regula Nr. 91/2003 par dzelzceļa transporta statistiku (OV L 14, 21.1.2003., 1. lpp.). [25] Eiropas Parlamenta un Padomes 2006. gada 6. septembra Regula (EK) Nr. 1365/2006 par statistiku attiecībā uz preču pārvadājumiem pa iekšējiem ūdensceļiem (OV L 264, 25.9.2006., 1. lpp.).